અહિં જોતજોતામાં સિંહ દર્શન માટે લોકોનું ટોળુ એકઠુ થઇ ગયુ હતું. સવારથી સાંજ સુધી આ સિંહ યુગલ વાડીમાં રોકાયુ હતું. જેને પગલે વાડી માલીકો પોતાના કીમતી માલ-ઢોરનું મકાનની અંદર બાંધવાની ફરજ પડી હતી. દિવસ દરમીયાન અહિં સેંકડો લોકો સિંહ દર્શન માટે આવ્યા હતાં. સામાન્ય રીતે આવા સંજોગોમાં ટીખળી તત્વો સાવજોનો કાંકરી ચાળો કરતા હોય છે. જેથી વન વિભાગની હાજરી અનીવાર્ય બની જાય છે પરંતુ અહિં આખો દિવસ વન વિભાગનો સ્ટાફ ડોકાયો પણ ન હતો.